14.02.2020 | 16:45
https://www.marica.bg/index.php/plovdiv/gradat/martenici-s-chan-stanaha-hit-na-glavnata Marica.bg
Мартеница с родопски чанове са един от хитовете на тазгодишния базар за баба Марта, който е разпънал сергии на Главната улица на Пловдив.
Хрумването Пижо и Пенда да се сменят с чанове не е ново и може да се види редовно вече няколко години. Досега обаче тези мартеници не са предизвиквали кой знае какъв интерес.
Сега обаче се харчат като топъл хляб, хвалят се продавачите. "Купуват се от заведения и от граждани, които ги окачват на вратите на домовете си", обясняват търговците.
Купуваме ги от роми, защото май само те още могат да правят чановете, които са специален метал, добавят продавачите. Този вид мартениците са едни от най-скъпите и достигат цени от 25 лева.
Въпреки това, на ден се продават по 5-10 от тях.
мартеници чанове главната базар баба марта